《星岩二十景 其十六 天柱流虹》
明代·刘克治

嶙峋一柱削孤根，紫雾黄云互吐吞。别有长虹留剑彩，遥分星渚划天门。

作者简介：刘克治，号群玉。番禺人，从化籍。格子。明神宗万历间贡生。早工文赋，为督学郭子直、陈鸣华所称赏，后以明经选。有《述征草》、《五芝楼稿》、《绿绮堂稿》、《订初学记》、《许氏说文》。清雍正《从化县新志》卷三有传。